ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์วิธีการ เงื่อนไข และอัตราการขอรับเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งพ.ศ.๒๕๔๙ โดยที่เป็นการสมควรกำหนดระเบียบกรุงเทพมหานครว่าด้วยหลักเกณฑ์วิธีการ เงื่อนไข และอัตราการขอรับเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๔ ข้อ ๗ และข้อ ๑๑ แห่งข้อบัญญัติกรุงเทพมหานคร เรื่อง รถราชการพ.ศ. ๒๕๒๙ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง รถราชการ (ฉบับที่๔) พ.ศ. ๒๕๔๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยหลักเกณฑ์วิธีการ เงื่อนไข และอัตราการขอรับเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งพ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันที่ข้อบัญญัติกรุงเทพมหานครเรื่อง รถราชการ (ฉบับที่ ๔) พ.ศ.๒๕๔๘ มีผลใช้บังคับเป็นต้นไปข้อ ๓ ให้ข้าราชการผู้มีสิทธิได้รับรถประจำตำแหน่งตามข้อบัญญัติกรุงเทพมหานครว่าด้วยรถราชการ ได้รับเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งดังกล่าวได้ให้ผู้ดำรงตำแหน่งผู้อำนวยการเขตระดับ ๙ ใช้รถส่วนกลางแทนรถประจำตำแหน่งและงดจ่ายค่าตอบแทนเหมาจ่ายเป็นรายเดือนข้อ ๔ หลักเกณฑ์การเบิกจ่ายเงินตอบแทนเหมาจ่ายเป็นรายเดือนแทนการจัดหารถประจำตำแหน่งของกรุงเทพมหานครให้เบิกจ่ายตามหลักเกณฑ์และอัตราดังนี้(๑) ผู้ดำรงตำแหน่งปลัดกรุงเทพมหานครหรือเทียบเท่า๔๑,๐๐๐ บาท/คน/เดือน(๒) ผู้ดำรงตำแหน่งรองปลัดกรุงเทพมหานคร ผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานคร ผู้ตรวจราชการ ๑๐ ที่ปรึกษากฎหมายกรุงเทพมหานครหรือเทียบเท่า๓๑,๘๐๐ บาท/คน/เดือน(๓) ผู้ดำรงตำแหน่งรองผู้อำนวยการสำนัก ผู้ช่วยหัวหน้าสำนักงานคณะกรรมการข้าราชการกรุงเทพมหานครเลขานุการสภากรุงเทพมหานคร ผู้ช่วยปลัดกรุงเทพมหานคร นักบริหาร ๙ ผู้ตรวจราชการ ๙ ผู้อำนวยการสถาบันพัฒนาข้าราชการกรุงเทพมหานครผู้อำนวยการสำนักงานหรือหัวหน้าหน่วยงานที่ดำรงตำแหน่งระดับ ๙ เฉพาะประเภทบริหารระดับสูงหรือเทียบเท่า ๒๕,๔๐๐ บาท/คน/เดือนการเบิกจ่ายเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งให้หน่วยงานเบิกจ่ายจากงบประมาณรายจ่ายประจำปี และดำเนินการตามระเบียบกรุงเทพมหานครว่าด้วยการรับเงินการเบิกจ่ายเงินการเก็บรักษาเงิน การนำส่งเงินและการตรวจเงินใช้บังคับข้อ ๕ กรณีข้าราชการได้รับเงินค่าตอบแทนเหมาจ่ายเป็นรายเดือนแทนการใช้รถประจำตำแหน่งไว้แล้วการจัดหารถยนต์ส่วนตัวมาใช้ในการปฏิบัติราชการของข้าราชการนั้นให้พิจารณาจัดหาให้เหมาะสมกับเกียรติและฐานะตำแหน่งราชการที่ตนดำรงอยู่ด้วยเป็นสำคัญข้อ ๖ ให้หน่วยงานควบคุมกำกับและดูแลมิให้มีการประพฤติมิชอบโดยการนำรถส่วนกลาง หรือรถประจำตำแหน่งอื่นไปใช้อีก หากผู้ใดฝ่าฝืนให้ถือว่าเป็นความผิดวินัยอย่างร้ายแรงความในวรรคหนึ่งมิให้ใช้บังคับสำหรับกรณีผู้มีสิทธินำรถส่วนกลางไปใช้โดยมีเหตุผลความจำเป็นเฉพาะคราวกรณีหนึ่งกรณีใดดังนี้(๑) การร่วมเดินทางเพื่อไปประชุม สัมมนา ดูงาน ซึ่งมีข้าราชการและลูกจ้างในหน่วยงานเป็นส่วนใหญ่ต้องร่วมเดินทางไปสถานที่ดังกล่าวพร้อมกัน(๒) การร่วมเดินทางเพื่อไปปฏิบัติราชการนอกสถานที่หรือออกตรวจงานซึ่งต้องมีข้าราชการหรือลูกจ้างของหน่วยงานเป็นส่วนใหญ่ร่วมเดินทางไปด้วยและถึงจุดหมายพร้อมกันเป็นหมู่คณะข้อ ๗ กรณีมีเหตุพิเศษสมควรปฏิบัติเป็นอย่างอื่น หรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆไปข้อ ๘ ให้ปลัดกรุงเทพมหานครรักษาการตามระเบียบนี้ประกาศณ วันที่ ๑๖ กุมภาพันธ์ พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครนันทนา/ผู้จัดทำ๖ มีนาคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๓๓ ง/หน้า ๑๕/๓ มีนาคม ๒๕๔๙